
§  XXVII.  /in.  3.  post  hoc  insere  fere 
XXVIII.  /in.  13.  pro  aequae  lege  aquae 


DISPUTATIO  MEDICA 


INAUGURALIS, 


D  E 

S uspensa  Submersorum  Respi¬ 
ratione. 

I 

GEORGIO  FORBES,'  Auctore* 


!•  Pleriqtje  auctores,  qui  hunc  morbum 
persecuti  sunt,  proxima  quam  putant  causa  de¬ 
finiunt  ;  et  forsitan  haud  inepte  sic  definire  pos¬ 
sent,  dummodo,  quae  sit  causa,  satis  constaret» 
Quum  vero  haec  causa  nondum  satis  cognita  sit, 
nobis  philosophiae  legibus  magis  consentaneum 
videtur,  cognitis  signis  definire. 

A  II.  Signa 


2 


DISPUTATIO  MEDICA, 


II.  Signa  praecipua,  putamus,  haec  sunt  ; 
spirandi  intermissio ,  simulque  cordis  et  arteria¬ 
rum  motus  imperceptus  ;  corpus  frigescens  ;  cutis , 
at  maxime  circa  os  et  nasum ,  livor  notabilis .  Iiis 
enim  signis  cognitis,  morbus,  quo  submersi  la¬ 
borant,  et  demum,  ni  iis  tempestive  subvenia¬ 
tur,  pereunt,  ab  aliis  satis  dignoscitur. 

HISTORIA. 

III.  Animal,  simul  !ut  in  aquain  immersum 
sit,  gravitate  praecordiorum  seu  anxietate  affici- 
tur ;  ad  quam  levandam  omnibus  nervis  conniti- 
tur,  sed  frustra.  Inter  colluctandum,  spiritum 
ex  pulmonibus  elidit,  qui  per  aquam,  bullula¬ 
rum  forma,  summum  usque  ascendit,  et  in  au¬ 
ras  evanescit. 

IV.  Protinus  contendit  omnes  -.nervos,  ut 
spiritum  hauriat,  sed,  eheu  durum!  pro  spiritu 
haurit  aquam.  Haec,  primum  ut  ad  summam 
animae  canalis  partem  pervenerit,  musculos  la¬ 
ryngis  in  spasmos  rapit.  Simul  musculi  quoque, 
quorum  contraCtione  thorax  undique  minu¬ 
itur,  cum  iis  laryngis  consentientes,  in  motus 
cientur  ;  atque,  pulmonibus  in  minorem  molem 
compressis,  partem  contenti  aeris,  eheu !  non 
diutius  vitalis,  iterum  exprimunt. 

A  2 


V.  Gravitate 

V.  Gravitate  praecordiorum  magis  magisqufc 
urgente,  animal,  summam  subinde  aquam  petens, 
-maximis  conaminibus  enititur  vitales  auras  car¬ 
pere  :  sed  animam  reciprocandi  impotenti  quid 
valent  vana  conamina  ?  Quoties  enim  omnibus 
nervis  connititur,  ut  animam  inhalet ;  toties 
hausta  aqua  musculi,  tum  laryngis  tum  quibus 
thorax  undique  minuitur,  in  contradiones  rapi¬ 
untur,  atque  ex  pulmonibus  pars  aeris  expel¬ 
litur.  •  - ' 


VI.  Postquam  animal,  unum  fere  aut  qua- 

tuor  temporis  minuta,  sic  ad  spiritum  accipiem 
dum  frustra  connixum  est,  musculi,  quorum 
ope  spiritus  hauritur  et  emittitur,  inanes  labores 
intermittunt ;  atque  corpus,  sensus  expers,  se¬ 
que  movendi  impotens,  aqua  moriens  ob¬ 
ruitur.  jH:  \: 

1 

1  •  w r  r  '  '  f  ;  i  ;■  \{  -T  X  •. 

VII.  Sensu  motuque  amissis,  cutis,  at  maxi¬ 
me  circa  os  et  nasum,  livescit.  Musculi,  quo- 

r  • 

rum  est  vias  claudere,  relaxantur.  Ubique  cor- 

poris,  vitalis  calor  minuitur  primum,  deinde  ex-; 
tinguitur,  frigentibus  primum  extremis  mem¬ 
bris,  tum,  post  paulo,  reliquo  corpore.  Cor¬ 
pus  frigidum  ubique  flaccet ;  atque  omnes  artus 
magis,  quam  vivi,  flexibiles  fiunt.  Oculi  he~ 
bescuntj  neque  multo  post  densa  obcaecantur 
caligine  j  atque  eorum  pupulae,  nonnunquam 
tamen  altera  magis,  dilatantur.  Ore  effluit  et 
naribus  spumosus  humor. 

i  -h  .  ..  .  ■  ■  •  ■  f  wim 

VIII.  Corpore  animalis,  simul  ut,  motu  ces¬ 
sante,  ad  imum  subsederir,  patefafto,  cor  etiam** 
num  et  intestina  se  aliquantulum  movere  con. 
spiciuntur  Verum,  post  paulo,  prorsus  qui¬ 
escunt,  primum  intestina,  mox  deinde  sinis¬ 
trum  cor,  postremo  dextrum. 

IX.  Summum  ubique  cerebrum  magis, 
quam  vivi,  fuscum  est ;  simulque  ejus  vasa, 
licet  nihil  liquoris  ex  his  effusi  conspiciatur, 
supra  consuetudinem  plena  sunt.  Hoc  vero 
haudquaquam  perpetuum  est ;  cum  praesertim. 


ut 

ut  certiores  nos  facit  Kitius  *,  interdum  adeo 
non  sanguine,  praeter  solitum,  plena  sint,  ut 
fere  inania  videantur. 

X.  Thoracem  patefacienti  pulmones  obve¬ 
niunt,  praeter  solitum,  fusci,  et  maculis  ru¬ 
bris,  purpureis,  et  nigris  varii.  Eorum,  por¬ 
ro,  bronchia  plerumque  opplentur  vi  haud  exi¬ 
gua  spumosi  et  subnigri  humoris,  compositi, 
uti  videtur,  ex  muco  et  aere,  quibuscum 
commiscetur  pauxillum  liquoris,  quo  animal 
periit. 

XI.  Venae  cavae,  dexter  sinus  venosus ,  item- 
que  auricula  dextra  et  ventriculus ,  necnon  etiam 
arteria  pulmonalis ,  et  sinistra  auricula ,  subnigro 
sanguine  distenta  sunt.  Sinister  simul  ventri¬ 
culus  concolorem  quidem  sanguinem  continet, 
at  non  dimidium  plus  complimentum.  Mag¬ 
na  itidem  arteria,  innumerique  rivuli  qui  ex 

ea 


*  Vid.  Carol.  Kit.  Essay  on  the  recovery  of  the 
apparcntly  de  ad,  pag.  30. 

ea  in  omnem  corporis  partem  proficiscuntur, 


.copiam  purpurei  sanguinis  continent. 


rr/Tflfc  V 


':T  0 .5? 


* 

yf-  ,t 


qd : >•  an:. -.-i»  i: 

/i  v  £ 


•<: 


XII.  In  ventriculo  plerumque  inest  pauxil¬ 
lum  aquae,  aliusve  liquoris,  quo  animal  mor¬ 
tuum  est. 

DE  PROXIMA  SUBMERSORUM  MOR¬ 
TIS  CAUSA. 

I  .  4.  .  ,  . .  r  .  i. 

XIII.  Cum  proximae  morborum  causae  cog* 
nitio,  adeo,  ad  cognoscenda  medicamenta  et  re¬ 
media,  quibus  hi  sanentur  vel  leviores  fiant,  sit 
necessaria,  simulque  in  primis  difficilis ;  nihil 
mirum  est,  medicos  de  proxima  mortis,  quam 
obeunt  submersi,  causa  inter  se  dissentire.  De 
re  enim  incerta,  nequedum  satis  cognita,  in 
contrarias  partes  tam  medicis,  quam  philoso¬ 
phis,  disputare  liceat ;  ebque  magis,  quod  con¬ 
troversarum  rerum  disceptationes  ad  easdem 

expediendas  interdum  haud  parum  conferunt. 

* 

XIV.  Verum,  etiamsi  non  satis  comper¬ 
tum  et  cognitum  habeamus,  quid  sit  id,  quod, 
intermedio  nullo,  submersis  mortem  afferat,  ta¬ 
men  satis,  putamus,  constat,  aquam  animalium 
vitam  extinguere,  vel  in  cava  corporum  irruen¬ 
do,  vel  impediendo  ne  animam  reciprocent. 

XV. 


2 

XV.  Galenus  ejusque  aemuli,  qui  profec- 
to  haud  ita  pridem  florebant,  opinati  sunt, 
submersos  humore  extingui,  qui,  dum  ad  se 
ex  media  morte  eripiendos  connituntur,  in  eo- 
rum  stomachum  irruit,  eundemque  distendit. 

XVI.  Haec  vero  opinio,  utcunque  Gale¬ 
ni  anis  oiim  placeret,  nunc  ab  omnibus  rejici* 
tur.  Quippe  contra  eam  dici  potest,  cadavera 
submersorum  incisa  plus  satis  demonstrare, 
aquam  in  horum  stomachos  non  semper  inter 
moriendum  irruisse.  Tredecim  enim  canum, 
quos  submergendo  extinxit  Haenus,  stoma¬ 
chi  aqua  prorsus  vacui  reperti  sunt.  Neque 
profedo  Ki-tius,  in  stomachis  decem  catulo¬ 
rum  felinorum,  quos  aqua  submersit,  et,  post 

1 

mortem,  ferro  patefecit,  aquam  reperire  potuit ; 
quamvis,  sub  aqua  morientes,  non  inhalaverant 
modo,  sed  linguas  quoque  protulerant.  His 
experimentis  opinio  Galeni,  satis,  putamus, 
superque  refellitur. 

.  v  B  XVII. 

XVII.  Haenus,  et  alii  quidam  contendunt, 
aquam  in  pulmones  inhalatam,  dum  submersa 
animalia  connituntur  auras  vitales  carpere,  ef¬ 
fectricem  suffocationis  mortisque  causam  ex¬ 
is  tere. 

XVIII.  Hanc  vero  opinionem  non  solum 
experimenta,  sed  etiam  argumenta,  plus  satis 
infirmant.  Ex  enim  tredecim  canibus,  quibus 
vitam  aqua  extinxit  ipse  Haenus,  duorum  pul¬ 
mones  aqua  vacui  inventi  sunt.  Incisa  porro 
cadavera  docent,  liquoris  copiam  vel  ea  ma¬ 
jorem,  quam  in  submersorum  pulmonibus  ana¬ 
tomici  deprehenderunt,  in  pulmonibus  hominum, 
quibus,  ante  diem,  vitam  aqua  non  extinxerit, 
interdum  contineri,  neque  tamen  morte  eos 
afficere.  Quinetiam  experimenta,  quae  soler- 
ter  cepit  Gooduinus*,  probant,  tantum  aquae, 
quantum  in  pulmonibus  aqua  obrutorum  in¬ 
terdum 

*  Vici.  Ed.  Gooduin  :  On  the  connexion  of  life  with 
re  spirat  ion ,  pag.  17 — 18. 

terdum  invenitur,  per  asperam  animalium  arte¬ 
riam  in  pulmones  immissum,  vitam  non  ex- 
tinguere. 


XIX.  Quum  ex  iis,  quae  diximus,  satis 
constet,  aquam  submersis  non  vitam  finire  in 
stomachum  aut  pulmones  irruendo ;  conclu¬ 
dere,  opinamur,  licet,  vitam  extinguere,  im¬ 
pediendo,  ne  animam  reciprocent,  et  ne  eo¬ 
rum  sanguis,  dum  per  pulmones  transit,  soli¬ 
tam  et  vitalem  subeat  mutationem. 

XX.  Ante  vero  quam  aggredimur,  quor 
modo  interrupta  respiratio  mortem  afferat, 
exponere,  nobis  considerandum  est,  quale  opus 
respiratio  sit,  et  ad  quod  utilis. 

XXI.  Respiratio  opus  est,  quod  duabus 
a&ionibus,  diversis  inter  se  et  contrariis,  per- 

N 

ficimus.  Harum  una  thoracem  quoquoversum 
•sic  ampliamus,  ut  aer  coeli,  prae  gravitate, 
per  asperam  arteriam  in  pulmones  irruat,  eos- 
-demque,  omnem  in  partem,  tantum  disten- 

B  2  dat5 

dat,  quantum  parietes  cavorum,  quibus  in¬ 
sunt,  patiantur.  Haec  a&io,  quam  perfici- 
cimus  contra&ione  musculorum  inter  costas 
et  fibrarum  musculosarum  septi  transversi, 
dum  simul  relaxantur  musculi  abdominis, 
ltemque  fibrae  musculosae  in  longitudinem  as¬ 
perae  arteriae  pertinentes,  inspiratio  nomi¬ 
natur. 

XXIX.  Altera  et  contraria  thoracem,  ex 
omni  parte,  usque  eo  coarflamus,  ut  pulmo¬ 
nes,  in  minorem  molem  compressi,  spiritus 
partem  per  eandem  asperam  arteriam  in  auras 
reddant.  Haec  adtio,  expiratio  appellata,  per¬ 
ficitur  contra&ione  musculorum  abdominis,  et 
resiliendi  vi  qua  pollent  costarum  cartilagines 
sterno  annexae,  dum  eodem  tempore  relaxan¬ 
tur  omnes  musculi  fibraeque  musculosae,  qui- 

\ 

bus  thorax  ampliatur. 

XXXII.  Audtores  complures  ex  ingenio  cla¬ 
ri,  experimentis  solerter  captis,  operam  dede¬ 
runt,  ut  quantum  aeris,  singulis  vicibus,  ex¬ 
trinsecus 

trinsecus  in  pulmones  hauriamus,  quantumque 
singulis  hinc  vicibus  reddamus,  certo  compe¬ 
rirentur. 

XXIV.  Pericula,  quae,  ut  hanc  rem  cog¬ 
nosceret,  Menzeius  fecit,  nullis,  uti  putatur, 
accuratione  secunda  sunt.  Hic  medicus  peri¬ 
culis  compertus  est,  hominem  mediocris  mag¬ 
nitudinis,  singulis  inspirationibus,  tantum  spi¬ 
ritus,  quantum  quadraginta  pollices  cubicos 
spatii  compleat,  haurire ;  atque,  singulis  expi- 
rationibus  validioribus,  tantum  reddere,  quan¬ 
tum  centum  decem  pollices  cubici  spatii  con¬ 
tineant.  * 

XXV.  His  experimentis  cum  quibusdam, 
quae  cepit  Gooduinus,  comparatis,  ex  quibus 
constat,  post  finitas  singulas  expirationes,  eam 
spiritus  copiam  in  pulmonibus  restare,  quae 
centum  novem  digitos  cubicos  spatii  occupet; 

concludit 

*  Vid.  Menz.  Tentam.  Inaugur.  De  Respiratione , 
Edin,  Ann.  m,dcc,xc.  pag.  27  et  28. 


i4  DISPUTATIO  MEDICA, 

■ 

concludit  Menzeius,  capacitatem  pulmonum 
ante  solitam  expirationem,  esse  ad  capacitatem 
eorundem  post  solitam  expirationem,  ut  numeri 
centum  et  septuaginta  novem,  ad  numeros  du¬ 
centos  undeviginti ;  et  capacitatem  pulmonum 
post  plenam  inspirationem,  eorundem  capacita¬ 
tem  post  plenam  expirationem  centum  amplius 
pollicibus  cubicis  excedere, 

XXVI.  His,  de  viribus  quibus  respiramus, 
et  de  quantitate  aeris  singulis  vicibus  hausti  et 
redditi,  praemissis,  nunc  considerandum  est,  ad 
quod  respiratio  utilis  sit. 

XXVIL  Nonnulli,  quibus  videtur,  sangui¬ 
nem,  inter  spiritum  emittendum,  per  "pulmones 
non  transire,  existimant,  respirationem  ad  hoc 
solum  utilem  esse,  ut  sanguis  a  dextro  corde  in 
sinistrum  expedite  transeat. 

XXVIII.  At  vero  animalia  non  in  hunc  fi¬ 
nem  tantum  respirare,  ut  sanguini  a  dextro  cor¬ 
de  in  sinistrum  facilis  transitus  sit,  eo  verisimil- 
2  limum 

limum  est,  quod,  si  ita  voluisset  natura,  reclo 
pervio,  quale  in  foetu  est,  sanguini  inter  dex¬ 
trum  cor  et  sinistrum  expeditior  multo  transcur¬ 
sus  esset.  Praeterea,  ut  docent  hydtothorax ,  at¬ 
que  experimenta  quae  cepit  Gooduinus,  pul¬ 
mones  interdum  in  molem  comprimuntur  ea 
multo  minorem,  in  quam  eos  redigere  solet  mo¬ 
dica  expiratio,  neque  tali  tamen  compressione 
impervii  redduntur.  Nam  in  thoracem  canis 
tantum  aequae  immisit  hic  audior,  quantum  ter¬ 
tiam  ejus  fere  partem  implevit ;  ex  qua  tamen 
aqua  immissa  nihil  canis  incommodi  accepit, 
praeter  spirandi  difficultatem.* 

XXIX.  Quoniam  ita  sit,  concludere  aequum 
est,  pulmones  non  ita  solum  a  natura  fadlos  es¬ 
se,  ut  sanguis  a  dextro  corde  in  sinistrum  ex¬ 
peditius  transmitteretur,  sed  ad  alium  usum, 
eumque  ad  vitam  necessarium,  conducere.  Ita 
esse,  pericula  quaedam,  quae  fecit  Gooduinus, 

demonstrare 

*  Vid.  Ed.  Gooduin  :  On  the  connexiort  of  life  with 
respirat  ion,  pag.  44,  45. 

demonstrare  videntur.  Quae  haec  essent,  pau* 
cis,  hic  loci,  dicendum  est. 

XXX.  Hic  auctor,  laudando  respirationis 
usum  cognoscendi  studio  motus,  exse&is  quo- 

i' 

rundam  animalium  sternis,  atque  aere  communi, 
qualem  solebant  inhalare,  in  eorum  pulmones  ar¬ 
te  inflato,  observavit,  inter  inflandum,  sanguinem 
irr  truncis  arteriae  pulmonalis  subnigrum  esse,  in 
venis  vero  pulmonalibus  coccineum ;  inflatione 
paulisper  intermissa,  sanguinem,  truncis  venae 
pulmonalis  contentum,  paulatim  nigrescere;  redin¬ 
tegrata  vero  inflatione,  coccineum  fieri :  denique, 
quo  nigrior  sanguis,  eo  tardius  cor  imb£cillius- 
que  micare ;  quo  vero  rubicundior  ille,  eo  hoc 
citatius  et  validius. 

XXXI.  His  (xxx.)  cognitis,  clare  constat, 
inter  respirandum,  sanguinem  mutationem  su¬ 
bire,  qua  idoneus  fit,  qui  cor  in  motus  salutares, 
atque  ad  vitam  necessarios  stimulet. 

XXXII.  Quo  ad  hanc  (xxxi.)  mutationem 

explicandam 

explicandam  satis  valeamus,  petendum  a  chy- 
mia  auxilium  est» 

XXXIII.  Quanquam  aer  coeli  nostris  sen¬ 
sibus  simplex  videtur,  tamen  periculis  chymicis 

\ 

compertum  est,  constare  ex  duabus  partibus, 
gase  scilicet  oxygertio ,  et  gase  azotico  seu  nitro - 
genio ;  quae,  in  qualibet  ejus  quantitate,  ean¬ 
dem  fere  .rationem  inter  se  habent,  quam  nu¬ 
meri  viginti  septem  et  septuaginta  tres. 

XXXIV.  In  aere  praeterea  communi,  ubi¬ 
que  prope  terrae  soli  superficiem,  centesima 
pars  gasis  acidi  carbonici  continetur.  Hoc  ve¬ 
ro  gas  vitium  potius  esse  aeris  communis,  quod 
cepit  ex  respiratione  cum  animalium,  tum  eo¬ 
rum  quorum  stirpes  in  terram  infiguntur,  quam 
partem  constituentem,  plerique  existimant. 

XXXV.  Gasia  autem,  quibus  aer  commu- 
nis,  quem  haurimus,  componitur,  non  simpli¬ 
cia  sunt.  Primum,  gas  scilicet  oxygenium ,  ex 
oxygenio  componitur  et  calorico ;  gas  azoticum 


seu 

seu  nitrogenium ,  quod  ordine  secundum  est,  ex 
calorico  constat  et  nitrogenio  seu  azotico  ;  ter¬ 
tium,  gas  acidum  carbonicum  ditium,  carbonium , 
oxygenium  et  caloricum  constituunt. 

XXXVI.  Aer  spiritu  duclus,  aeque  ac  san¬ 
guis,  in  pulmonibus  mutationem  subit.  De 
mutua  vero  illorum  in  his'  mutatione  chymhtae 
certant,  et  nondum  inter  eos  disceptata  con¬ 
troversia  est ;  sed  ad  sequentia  animos  adver¬ 
tite. 

.  *  t  ;  i  s '  ■  ,  v  /  \ 

XXXVII.  Hydrogeniujn  carbonarium,  quo,  dum 
fluit  per  arteriam  magnam,  venamque  huic 
conjugam  cavam,  sanguis  inquinatur,  atque  gas 
oxygenium  aeris  extrinsecus  in  pulmones  adduc¬ 
ti,  resoluta,  in  formas  novas,  novisque  viribus 
praeditas  transeunt.  Quae  sint  novae  formae, 
in  quas  transeant,  a  chymistis  accipite,  quorum 
alii  transitionem  et  formas  sic  describunt. 

XXXVIII.  Dum,  ait  curiosum  indefessum- 
que  hoc  philosophandum  genus,  una  pars  oxy~ 

genii 

genii  aeris  inhalati  carbonio  sanguinis  se  conjun¬ 
git,  acidumque  carbonicum  gignit,  quod,  calorico 
absorpto,  gasis  forma  ex  pulmonibus  redditur; 
dumque  alia  oxygenii  pars  cum  hydrogenio  san¬ 
guinis  se  commiscet,  et  generat  aquam,  quae, 
calorico  absorpto,  ex  pulmonibus,  vaporis  for¬ 
ma  expiratur;  alia  pars,  per  parietes  bronchio¬ 
rum  a  sanguine  absorbetur,  atque  huic  colorem 
coccineum,  cor  arteriasque  ftimulandi  vim,  item- 
que  caloris  pabulum  impertit. 

XXXIX.  Alii  vero,  et  hi  quidem  praeclari, 
experimentis  quo  hanc  rem  illustrarent  captis, 
affirmant,  totum  oxygenium  aeris,  in  pulmones 
hausti,  acido  carbonico  et  aqua  generandis  consu¬ 
mi  5  neque  ullum  omnino  restare,  quod  a  san¬ 
guine  absorberi  possit.  Iis  itaque  videtur,  san¬ 
guinem  in  pulmonibus  ex  subnigro  coccineum 
fieri,  necnon  aptum,  quo  stimulentur  cor  et  ar¬ 
teriae,  atque  nutriatur  calor,  editis  hydrogenio  et 
carbonio  potius,  quam  oxygenio  accepto. 

XL.  Haec  chymistarum  controversia,  sicut 

C  2  multae 

multae  aliae,  experimentis,  non  argumentis, 
disceptanda  est.  Nos  itaque,  quippe  qui  juve¬ 
nes  simus,  neque  controversarum  chymiae  re¬ 
rum  satis  scientes,  oportet  neutram  opinionem 
prius  accipere,  quam  haud  dubie  veram  experi¬ 
menta  patefecerint. 

XLI.  Sanguis,  dum  per  pulmones  transit, 
spiritui  extrinsecus  addufto,  sicuti  experimentis 
demonstrarunt  Craufordius  et  Lavoisier,  hy- 
drogenium  carbonatum  impertit ;  pro  quo,  a  spi¬ 
ritu  caloricum ,  itemque,  sicuti  verisimillimum 
reddunt,  imo  etiam,  nostra  opinione,  probant 
pericula  a  Priestleio  *,  Gooduino  f  et  aliis  $ 
facta,  oxy genium  accipit. 

XLir. 

*  Vid.  Priestlei  :  Experiments  and  Observations  o?r 
different  kitids  of  air,  vol.  m.  part.  n.  se£t.  1.5  edit. 
Birmingham.  Anno  m,dcc,xc. 

f  Vid.  Ed.  Gooduin  :  On  the  connexion  of  life  witk 
respiration. 

J  Vid.  Girtanner  :  Memoirs  on  the  laws  of  irrita - 
bility ,  Anglice  vers.  a  Beddoes  5  edit.  Lond.  m,dcc,xCiii 

XLII.  Quoniam,  ut  ostendere  conati  su¬ 
mus,  inter  respirandum,  sanguis  non  solum 
hydrogenio  carbonato  semet  liberat,  et  expedi¬ 
tius  per  pulmones  transit,  verum  etiam  calori¬ 
cum  et  • oxy genium  ad  se  allicit ;  consequitur, 
mala,  quae,  respiratione  impedita,  vitam  sus¬ 
pendunt  aut  extinguunt,  vel  ex  pulmonibus  san¬ 
guini,  fere  ex  toto,  imperviis  oriri,  vel  ex  ip¬ 
sius  sanguinis  tum  redundantia  hydrogenii  carbo - 
nati ,  tum  calorici  et  cxygenii  inopia. 

XLXII.  Quibus  videtur,  submersos  retento 
in  sanguine  hydrogenio  carbonato  extingui,  ii 
pro  concesso  habent,  hanc  materiam  cordis 
irritabilitatem  delendi  facultate  pollere. 

XLIV.  Contra  hanc  vero  opinionem  dici 
potest,  cor,  quod  impedita  respiratione  quievit, 
saepe  sanguine  subnigro  in  coccineum  conver¬ 
so  facile  in  motus  denuo  cieri ;  at  cor,  quod 
ex  opio,  vel  fulmine  ekftreo ,  vel  aliis  quibus¬ 
libet  causis  irritabilitatis  deletricibus,  tantum  de- 


trementi 

trementi  accepit,  ut  micare  cessaverit,  coccineo 
sanguine  aegerrime,  saepissime  ne  aegerrime 
quidem,  ad  motus  de  integro  capiendos  exsus¬ 
citari  posse.  Alia  argumenta,  quibus  eadem 
haec  opinio  evertatur,  adducere  haud  difficile 
esset.  Sed,  ut  novis  argumentis  opinionem, 
jam  adduUo  labefactatam,  refellamus,  non  opus 

est. 

/ 


XLV.  Hac  opinione  rejedta,  proximum  est, 
ut  consideremus,  numne  pulmonibus  sanguini 
fere  imperviis  impedita  respiratione  redditis 
pereant  submersi.  Kitius,  qui  hanc  opinionem 
suscepit,  opinatur,  motu  pulmonum  quiescente 
sanguinem  in  venis  totius  corporis  cumulari ; 
atque  eas,  cerebri  in  primis,  adeo  supra  consue¬ 
tudinem  distendi,  ut  apoplexiam  efficiant. 

XLVI.  Hanc  vero  opinionem  refellunt  ex¬ 
perimenta.  Canis  enim,  cujus  carotides  ligatae 
sunt,  in  aquam  immersus,  tam  cito  moritur, 
quam  si  hae  arteriae  non  ligatae  fuissent.  Fi¬ 
eri  vero  non  potest,  ut  hic  canis  apoplexia  pe- 

reat. 

reat,  cum,  carotidibus  ligatis,  sanguis  minore 
copia  ex  corde  in  cerebrum  diffundatur,  ne¬ 
que  interea  impediatur,  quo  minus  per  venas, 
tum  jugulares  tum  vertebrales ,  ad  cor  refluat. 

1 

XLVII.  Hanc  porro  opinionem  cerebra  sub¬ 
mersorum,  post  mortem  incisa,  neutiquam  fir¬ 
mant.  Tantum  enim  abest,  ut  cerebrorum 
vasa  sanguine  nimis  turgeant  et  distendantur, 
ut  haud  raro  non  satis  plena  appareant.  San¬ 
guinem,  vasis  propriis  effusum,  in  cerebris  sub¬ 
mersorum,  nemo  anatomicorum ,  quantum  sci¬ 
mus,  conspicatus  est ;  id  profecto,  quod  sub¬ 
mersos  apoplexia  interimi,  vero  absimile  reddit. 

Nam,  etiamsi  in  cerebris  omnium,  quos  apoplexia 

\ 

rapuit,  sanguis,  propriis  vasis  effusus,  oculis 
non  perceptus  sit,  at  in  plerisque  tamen  appa¬ 
rent,  unde,  effusum  fuisse,  suspicari  liceat. 
Porro,  apoplexia  ex  sanguine  vasis  propriis  effuso 
attoniti,  haud  cito  extinguuntur ;  at  submersi, 
in  quorum  cerebris  nihil  sanguinis  effunditur, 
brevi  pereunt. 


XLVI1L 

XLVIII.  His  cognitis,  satis,  ut  opinamur, 
constat,  submersos  non  apoplexia  interire.  Sed 
fac,  ut  submersi  apoplexia  pereant ;  non  tamen 
Ki-Tio  assentire  possumus,  pulmones,  quoties 
eorum  motus  impediuntur,  sanguini,  fere  ex  to¬ 
to,  impervios  fieri,  et  animal,  protinus  ut  sub- 
mersum,  totum  ex  iis  spiritum  elidere.  Per 
pulmones  enim  aere  vel  aqua  usque  eo  distentos, 
ut  eorum  motus  impediatur,  sanguis  facile  tran¬ 
sit  ;  atque,  patefadlis  submersorum  cadaveribus, 
aliquid  in  iis  aeris  semper  reperitur. 

XLIX.  Neque  ea,  quae  Colemanus  pro¬ 
posuit,  de  submersorum  pulmonibus  sanguini 
ferme  imperviis,  nobis  digna  videntur,  quibus 
assentiamur.  Judicat  hic  audor,  id  sane  quod 

verae  philosophiae  parum  consentaneum  est,  ex 

' 

/ 

aere,  post  mortem,  in  pulmonibus  invento,  ad 

t  $  v  ■*►  . ;  \  *:  '*  J  v  l *  v, ‘  -i» >■:.%  i  J  l 

quem  usque  gradum,  inter  moriendum,  pulmo¬ 
nes  sanguini  impervii  essent. 

'  v  •  7  *  ‘  «C*  "  •  ' 

»  ,  srj,,.  >^,1  .-A'.  >f  s  ; 

L,  Quantulum  vero  valeat  haec  judicatio, 
i  quis 


DE  SUSP.  SUBMERS.  RESPIRATIONE.  25 

quis  non  videt  ?  Noniie  enim*  quo  plus  aeris 
ex  pulmonibus  inter  moriendum  exhalatur,  eo 
magis  reliquus  aer,  et  naturalis  bronchiorum  hu¬ 
mor,  rarescunt,  et  se  quoquoversum  expan¬ 
dunt  ?  Et  nonne  hinc  necesse  est,  ut  pulmones 
internam  ubique  faciem  thoracis  semper  contin¬ 
gant  ?  Minithe  enim  probat  Colemanus,  tho- 
iracem  submersorum,  inter  moriendum,  tam  un¬ 
dique  minui,  quam  ad  pulmones  in  exiguitatem 
redigendos,  quam  memorat,  necessarium  sit. 


LI.  Etiamsi  igitur  concedendum  sit,  pulmo¬ 
nes,  respiratione  impedita,  sanguini  minus  per¬ 
vios  fieri ;  tamen  submersis  mortem  hinc  non 
accidere,  satis  demonstrat  experimentum,  quod 
cepit  ipse  Colemanus.  Canis  enim,  protinus 
postquam  spiritum  hauserat*  asperdm  arteriam 
sic  ligavit  hic  atidor,  ut  spiritui  non  diutius  pa¬ 
teret  introitus.  Quatuor  minus  temporis  minu- 

*  '■  *•  v 

tis  miserandum  animal  conniti  prorsus  cessavit. 
Thorace  patefa&o,  sanguineiil  sinistri  cordis  et 
eum  dextri  esse  inter  se,  ut  numeri  tredecim  et 
duodecim,  compertus  est.  Hoc  animal,  licet 

D  sanguis 

sanguis  per  pulmones  expedite,  ut  visum  es?V 
transiisset,  aeque  tamen  cito  mortuum  est,  ac 
ea,  quae  laqueo  suspenduntur.  * 

■  v  .  .  ‘  '  * '  'J  .  ■<’  f"f  (f  /“a  '  y  7  i  t' 

LII.  Quoniam  igitur,  ut  probare  conati  sit- 
mus,  submersi  neque  pulmonibus  sanguini  fere 
imperviis  pereunt,  neque  hydrogenio  et  carbonio 
in  sanguine  redundantibus ;  necesse  est,  ut  pere¬ 
ant  prae  calorici  et  oxygenii  inopia. 

LIII.  Caloricum  non  solum  sanguini  vim  fi¬ 
bras  musculosas  stimulandi  impertire,  sed  etiam 
fibris  musculosis  irritabilitatem,  seu  potentiam 
ex  stimulo  admoto  motum  concipiendi,  veri- 
simillimum  reddit  experimentum  a  Garjhnero 
captum,  et  quod,  hic  loci,  ipsius  verbis  citabi¬ 
mus.  44  Some  years  ago,  I  cut  out  the  heart 
44  and  part  of  the  large  vessels  of  a  young  tur- 
44  tle,  with  a  vievv  to  examine  the  stru&ure  of 
54  those  parts,  and  the  circulation  of  the  blood 

44  in 

■  .  u  '  .  .  . 

*  Vid.  Ed.  Coleman  :  Dissertation  an  suspendea 

respirat  ion,  pag.  137,  138. 

in  that  animal.  Having  wiped  off  the  blood 

•  * 
“  and  other  moisture,  the  heart  was  wrapped  up 

“  in  a  handkerchief :  but  engagements  in  the 

.-«<  Way  of  my  profession  obliged  me  to  postpone 

xt  my  curiosity  till  about  six  or  seven  hours 

after  it  was  cut  out.  When  I  examined 

it,  there  appeared  not  the  least  signs  of  life. 

P  It  was  much  shrivelled  and  dried.  But,  up- 

cc  on  putting  it  in  water  nearly  miik-warm,  it 

“  plumped  up,  and  some  of  its  parts  acquired 

*c  a  tremulous  motion.  Laying  it  on  the  table, 

and  pricking  it  with  a  large  needle,  it  palpi- 

“  tated  several  times.  The  palpitation  re- 

.*c  newed,  as  often  as  the  needle  was  pushed 

into  its  substance,  until  it  .beqame  eold,  when 

<c  it  seemed  to  be  insensible  to  every  stimulus. 

1*  But  after  warming  it  again  m  -the  water,  it 

“  recovered  its  irritability,  and  repeated  its  pal- 

pitations,  on  the  application  of  the  needle. 

1 

<c  Though  no  movement  could  be  excited  in  it 
“  by  any  stimulus  when  cold,  yet  it  moved  se- 
“  veral  times  after  being  macerated  in  warm 

r-  O 

*.  >  v,  .  •  1  •  ■  •  • 

*  ■'  ►  ’  <• 

f6  water.  This  evidently  shews  the  necessity  of 

D  2  ‘c  heat 

ct  heat  and  moisture  for  maintaining  the  full 
24  powers  of  the  living  principle.”  * 

LIV.  Experimenta  haud  pauca  sunt,  quae 
verisimile  reddunt,  oxygenatum  sanguinem  ne¬ 
cessarium  esse  ad  irritabilitatem  fibrarum  mus¬ 
culosarum  conservandam,  et  ad  cor  arteri- 

*  i 

amque  magnam  stimulandum.  Horum  paucaj 
narrare,  ad  rem  nostram  sufficiet. 

< 

7«)  ,t* '  -•  i  i. 

LV.  Fontana  periculo  compertus  est,  cor 

» 

turturis  f,  quod  exse&um  in  concha  ipsius  in¬ 
teriore  incluserat,  donec  se  contrahere  om» 
nino  cessasset,  simul  ut  aeri  pauca  temporis  mi¬ 
nuta  expositum,  motus  redintegrare.  $ 

**  ■  .. 

LVI.  Experimento,  quod  Lqndini,  Hig- 
ginsio  praesente,  captum  est,  apparet,  gase  oxy- 

•  •  i  %  **  » 

.  *  genio 

*  Vid.  Gardiner  :  Animal  Economy ,  pag.  45 — 46. 
f  Anglice  Eurtle. 

J  Vid.  Fontan  :  On  poisons,  Anglice  vers.  a  Skin» 
ner:  vol.  ii.  pag.  141»  *  •  -  - 

genio  in  pulmones  accepto  pulsus  arteriarum  ce¬ 
leriores,  validiores,  et  pleniores,  fieri.  * 

LVII.  Beddoesius  sensit,  aere  superoxyge - 
nato  haufto  non  sibi  animum  modo  exhila- 

A 

ratum,  sed  musculos  quoque  exercitationis  so¬ 
lito  potentiores.  Ad  hoc,  compertus  est,  ani¬ 
malia  illico  post  submersa,  quam  gas  oxygeni- 
nm  inhalassent,  diutius  vivere,  quam  quae  com¬ 
munem  tantum  aera  hauserant. 

LVIII.  Caloricum  et  oxygenium  fibras  mus¬ 
culosas  cum  stimulare,  tum  aptas  reddere  quae 
stimulo  admoto  in  motus  cieantur,  probare 
conati,  concludimus,  ex  sanguine  cor  arteri¬ 
asque  stimulandi  impotente,  simulque  minuta 
cordis  arteriarumque  irritabilitate*  interire  sub¬ 
mersos.  Haec  opinio  eo  verisimilior  est,  quod 
caeteris  luculentiorem  reddat  signorum  ratio- 
pem. 

LIX. 

*  Vid.  Minute s  of  the  Soeiety  for  Philosophical 
pcriments  and  Convcrsations ,  146. 

LIX.  Coccineum  sanguinis  colorem,  item- 
que  vim,  quam  possidet,  cor  in  vitales  motus 
ciendi,  proprietati  mirabili,  quam,  dum  ani¬ 
ma  reciprocatur,  in  pulmonibus  acquirit,  trL- 
ibuenda  esse,  inter  omnes  chymtae  cultores  con- 
venit.  Quoniam  vero,  respiratione  impedita, 
aeri  in  pulmones  aqua  pereuntium  non  patet 
introitus ;  sanguis,  per  illorum  vasa  transiens, 
non  ex  purpureo  in  coccineum  convertitur, 
sed  magis  in  cursu  magisque  nigrescit,  et  quo 
caturiore  nigritia  est,  eo  cor  magnamque  ar¬ 
teriam  incitandi  impotentior  fit.  Deficiente 
autem  incitatione,  cor  magnaque  arteria  remis¬ 
sius  micant  remissiusque,  donec  adeo  demum 
debilia  fiant,  ut  nequeant  sanguinem  in  cere¬ 
brum  distribuere,  qualis  quantusque  ad  ejus 
nervorumque  efficaciam  sustinendam  requira¬ 
tur.  Minuta  vero  magis  magisque  cerebri  ner- 
vorumque  efficacia,  omnes  musculi,  tam  vo¬ 
luntarii,  quam  qui  voluntati  non  obtemperant, 
irritabilitate,  quam  iis  impertire  nervi  solebant, 

languescente, 

languescente,  se  movere  pigrent;  demumque 
prorsus  quiescunt,  nunquam,  nisi  novum  a  re- 
Valescente  cerebro  restitutaque  irritabilitate 
vigorem  redepti,  vitales  denuo  motus  con¬ 
cepturi. 

■,  r  ■  ■*,  \  de  ”  -  v  f* 

V§?ib9qoii  -** 

''?■  ‘H;  n,  ■  ■  - 

rpy-v-. 

t,rdnv>v  tc  n  ■ s  jn  • 

PRO  G- 

'  «  lupns  ,sm  ion  ■:  ■  •  i  >■ 

*  ^inaiorfaCX  i  4  10  •  _ 

»2tfn^r  '  Q!l>d  ffv  V 

itiUffTsb  o  ;jbi  leno’  r  ■  ■  1  u  2 i .*•  * < 

^tS!)  di  n  ?m>i  9 r* i>.'  •  ;  '  U  ,  vJMl  (■'.  k  . 

3Hp  bS  '3  '  .Uj'  '  '  ;  ;  ‘ 

-Sin  1  n  -  •  ‘ btnntf  ; 

Sianhdm.  jup'i^j..vr  '  :c;r,  v  n:  n  Iv' 

ft;  1  xifii  '•.?  1  '  *■  1  *■  -i  r  •  *  •  "islR* 


*2  DISPUTATIO  MEDICA* 

t- 

PROGNOSIS. 

LX.  Cadaver  resiiscitare,  Inter  ea  esse, 
quae  humanis  saltem  viribus  fieri  non  pos¬ 
sunt,  inter  omnes  conceditur.  Quo  igitur  por¬ 
tendamus,  reviviscant,  necne,  submersi,  opuS 
est,  ut  prius  cognoscamus,  speciene  tantum  ari 
revera  mortui  sint. 


LXI.  Vitam  ex  ejus  effe&ibus  solum  cog¬ 
noscere  possumus.  Quicquid  suo  arbitrio  mo¬ 
vet,  animam  accipit  vicissimque  reddit,  cujus- 
que  in  vasis  sanguis  irrequieto  ambitu  fluit,  id 
animatum  esse  confidenter  dicimus;  At  vero 
inanimatum  esse  id,  quod  neque  motu  cietur 
suo,  neque  spirat,  neque  per  cujus  vasa  distri¬ 
buitur  sanguis,  affirmare  non  fas  est ;  cum 
praesertim  fieri  possit,  ut  hae  Omnes  fun&io- 
nes  suspendantur,  neque  tamen  mors  accidat. 


LXIL 

LXII.  Necessarium  igitur  videtur,  in  me¬ 
moria  tenere,  vitam  et  a&ionem,  licet  haec  il¬ 
lius  effe&us  sit  et  plerumque  index,  res  ta¬ 
men  inter  se  diversas  esse.  Quin  ita  sit,  ne¬ 
mini  dubium  esse  potest,  cum  praesertim  quae- 
dam,  quae  a&ionis  prorsus  impotentia  viden- 
tur,  vitalitatem  tamen  possideant,  ; 

.  '  r  ‘  *  - 

-  -  ; 

LXIII.  Ovum  gallinaceum  scilicet,  et  ^semi¬ 
nium  quodlibet,  quod  in  terrae  solum  radices 
agere  solet,  stimulo  idoneo  non  admoto,  fem- 
per  effoeta  manebunt.  Quod  si  ovum  gallinae 
incubanti  supponitur,  et  aeri,  humori,  et  idoneo 
calori  objicitur  seminium,  in  ilio  vivescet  pullus 
naceus,  ex  hoc  sui  generis  planta  germina¬ 
bit.  Sin,  caeteris  omnibus  iisdem,  ovum  urinum 
lutetD  inofr  ' 

est,  et  seminium  vitium  cepit,  neque  ex  hoc 

’  7-Ji  ' 

planta,  neque  ex  illo  pullus,  perveniet.  Hinc 
concludimus,  ovo  et  seminio  vitalitatem  natu- 

raliter  inesse,  et  non  iis  a  calore,  aere  et  hu- 

_ 

more  ingenerari. 


E 

DISPUTATIO  MEDICA, 


LXIV.  Signa,  quae  vitalitatem  non  prorsus 
effugisse  indicant*  aliis  au&oribus  alia  sunt. 
Signum  minime  dubium,  quo  vitalitas  indicetur, 
his  videtur  calorem,  illis  frigus  tute  ferendi, 
aliis  denique  putredini  obsistendi  potentia. 

LXV.  Sed  maneat,  necne,  vitalitas,  optime, 
putamus,  cognoscitur,  experiendo,  numne  mus¬ 
culi  stimulo  in  motus  cieri  possint.  Si  enim 
possunt,  vitalitas  haud  dubie  manet :  sin  mi¬ 
nus,  fuit  5  atque  cadaveris  mors  potita  est. 

t  • 

i  ' 

LXVI.  At  lubentissime  tamen  concedimus, 
quaedam,  cum  animalia,  tum  quae  a  terra 
stirpibus  continentur,  stimulis  admotis  in  con- 
tra&iones  cieri,  quanquam  adeo  exiguas,  ut 
nostris  oculis  nequeant  percipi :  porro  cor, 
quod  viscus  reconditum  est,  quodque  diu,  post¬ 
quam  morte  prorsus  quierunt  caeterae  partes 
musculosae,  irritabile  manet,  stimulo  cieri  in 
motiunculas  posse,  quas,  corpore  integro,  per¬ 
spicere 

spicere  humanis  oculis  non  licet.  Quum  ve¬ 
ro  a  nobis  quaeratur,  quibus  signis  manifestis 
cognosci  possit,  vitalitas,  necne,  integro  ani¬ 
malis  corpori  supersit ;  hae  exceptiunculae  sig¬ 
ni,  quo,  hanc  superesse,  optime  cognosci  mo¬ 
tio  diximus,  memoratu  vix  dignae  videntur. 


£  2 


EXSUSCI- 


DISPUTATIO  MEDICA* 


- 


EXSUSCITATIONIS  RATIO. 


LXVII.  Quum  proxima  malorum,  quibus 
afficiuntur  submersi,  causa  sit,  ut  supra  pro-r 
bare  conati  sumus,  inopia  oxygenii  et  calorici; 
prae  qua,  neque  sanguis  cor  et  magnam  arteriam 
ciendi  facultatem  retinet,  neque  cor  et  magna 
arteria  apta  conservantur,  quae  sanguis  cieat, 
ideoque  omnes  fun&iones  ad  vitam  necessariae 
suspenduntur:  ante  omnia,  opus  est,  cor  et 
magnam  arteriam  in  motus  denuo  ciere,  ut 
sanguis  vitalis  denuo  diffundatur  in  omne  cor¬ 
pus,  aliaeque  simul  fun&iones  vitales  reno? 
ventur. 

LXVIII.  Ad  cor  submersorum  sic  stimu¬ 
landum,  ut  ejus  motus  renoventur,  calor  mul¬ 
tum  pollere  dicitur ;  et,  si,  quantum  indicat  cen¬ 
tesimus  thermometri  Fahrenbeitiani  gradus,  paula- 
tim  eorum  corporibus  admoveatur,  haud  dubie, 
si  quid  supersit  vitalitatis,  multum  potest.  Ca¬ 
vendum 

vendum  autem  erit  a  medicis,  ne,  dum  dant 
operam,  ut  corpora  submersorum  calefaciant, 
interea  alia  negligant  medicamenta,  quae  ad 
cor  exsuscitandum  plus  adhuc  fortasse  pol¬ 
leant. 

LXIX.  Primo  quoque  tempore,  gas  oxygc- 
nium ,  si  parari  possit,  sin  minus,  aer  commu¬ 
nis,  idoneo  apparatu  in  pulmones  immittendus 
est,  vicissimque  expellendus;  sic  ut  alterni  mo¬ 
tus  musculorum  eos,  quibus  aer  naturaliter  hau¬ 
ritur  et  emittitur,  quam  maxime  simulent. 

LXX.  Hunc  in  finem,  aer  in  pulmones 
commode  immitti  potest,  per  tubum  ligneum 
in  unum  narium  insitum,  altero  simul  clauso, 
et  ima  laryngis  parte  retrorsum  contra  gulam 

i 

depressa.  Huic  vero  aera  immittendi  rationi  ob¬ 
jicitur,  ni  parietes  oesophagi  sibi  invicem  simul 
ardle  comprimantur,  fieri  non  posse,  quin,  eo¬ 
dem  tempore,  aer  tam  in  ventriculum,  quam 
in  pulmones,  irruat. 


LXXI, 


DISPUTATIO  MEDICA, 


3* 

LXXI.  Satius  est,  tubo  resiliendi  vim  ha¬ 
bente  in  oesophagum  insito,  alium  deinde  tu¬ 
bum  in  asperam  arteriam  immittere,  per  quem, 
ope  follium  ex  parte  exteriore  adnexorum,  vel 
oris  cujusvis  adstantium  admoti,  aer  in  pul¬ 
mones  inflari  possit. 

LXXII.  Si  hoc  non,  simul  ut  tentatum,  re¬ 
spondet,  aspera  arteria  quamprimum  perforan¬ 
da  est,  ut,  per  foramen,  aer  in  pulmones  in¬ 
troeat  ;  eoque  magis,  quod,  mora  utcunqup 
brevi  interposita,  submersus  interea  inexcita¬ 
bilis  fiat,  et  pereat. 

i 

LXXIII.  Simul  atque  pulmones  utcunque 
inflati  sunt,  oportet  abdomine  compresso  aera 
ex  iis  expellere.  Hoc  opus  repetendo  perseve¬ 
randum  est,  donec  cor  aliquandiu  micare  ince¬ 
perit.  Si  hac  artificiali  et  succedanea  respira¬ 
tione  cor  brevi  reviviscat,  aliis  remediis  non 
opus  erit.  Sin  minus,  cor  igni  eledreo  com¬ 
pluries  leniter  icere  oportebit. 


LX^IV, 

LXXIV.  ^lotibus  cordis  quomodocunque  re¬ 
novatis,  fridlio  adhibenda  erit,  simulque  medi¬ 
camenta,  ex  iis  quae  leniter  stimulant ;  in  quo¬ 
rum  usu  perseverare  opus  erit,  donicutn  vires 
aliquandiu  revixerint  et  reviruerint. 

> 

LXXV.  Multa  alia  ad  submersos  exsusci¬ 
tandos  posse,  medici  praedicarunt  \  sed  eorum 
usus  nobis  anceps  videtur. 

i 

* 

